Walther von Wartburg

Walther von Wartburg (18 Mae 1888 e Riedholz, e kanton Solothurn - 15 Eost 1971 e Basel) a oa ur yezhoniour hag ur geriadurour eus Suis.

Goude studioù e skolioù-meur Bern, Zürich, Firenze hag er Sorbonne e reas un dezenn diwar-benn ar yezhoù romanek. E 1921 e teuas da vezañ kelenner skol-veur ha labourat a reas tro-ha-tro e Bern, Lausanne, Leipzig ha Basel (1940-1959).

Studiañ a reas ar yezhoù romanek hag ar galleg hag e rannyezhoù dreist-holl. Ren a reas ar Zeitschrift für romanische Philologie. E bennoberenn eo ar Französisches Etymologisches Wörterbuch, ur geriadur etimologel eus ar galleg e 25 levrenn, embannet etre 1922 ha 2003. 

Liamm diavaez
   Walther von Wartburg - Dictionnaire historique de la Suisse

Rummad:Ganedigezhioù 1888
Rummad:Marvioù 1971
Rummad:Yezhoniourien Suis
Rummad:Romanegourien
Rummad:Geriadurourien